Heliantheae

Ti Heliantheae (sagpaminsan a tinawtawagan iti tribu ti mirasol) ket ti maikatlo a kadakkelan a tribi iti pamilia ti mirasol (Asteraceae). Agraman kadagiti 190 a henero ken ganggani a 2500 a mabigbigan a sebbangan, dagiti laeng tribu ti Senecioneae ken Astereae ti dakdakkel. Naala ti nagan manipud iti henero ti Helianthus, a Griego pata iti sabong ti init. Kaaduan ti henero ken sebbangan ket mabirukan iti Amianan nga Amerika ken Abagatan nga Amerika, a naipangpangruna idiay Mehiko.  Adda met dagiti bassit a henero a pantropikal.

Kaaduan ti Heliantheae ket dagiti hierba wenno dagiti bassit a mula, ngem adda met dagiti agtubo iti kadakkel dagiti bassit a kayo.  Dagiti bulong ket kadawyan a nadutdotan ken naurnos iti agsumbangir a paris. Dagiti anther ket kadawyan a napangisit.

Dagiti usar 
Dagiti nangruna iti komersio a mula iti Heliantheae ket mairaman ti mirasol ken ti artichoke ti Herusalem.  Adu kadagiti sabong ti hardin ket addada pay iti daytoy a grupo, kas ti Coreopsis, Cosmos, Echinacea, Rudbeckia, ken Zinnia. Adda met dagiti mannurat a mangikabil iti Coreopsis ken Cosmos iti tribu ti Coreopsideae.

Iti pay maipatinayon kadagiti pagimbagan nga iyeg daytoy a grupo, adda met dagiti problematiko a peste a ruot. Dagiti sebbangan ti Ambrosia (ragweed iti Ingles) ket agpataud kadagiti adu a kantidad iti polen. Ti tunggal maysa a mula ket makapataud iti agarup a maysa a bilion bukbukel ti polen iti maysa a tiempo, ken ti mula ke mapolinado iti angin.

Dagiti subtribu ken dagiti representatibo a henero 

Ti tradisional a panangigawid ti Heliantheae ket agtaud manipud iti maika-19 a siglo a panangidasig ti Asteraceae babaen ni Cassini.  Daytoy a dakkel a grupo ket biningbingayen babaen dagiti sumagmamano a mannurat kadagiti basbassit a tribu: ti Bahieae, Chaenactideae, Coreopsideae, Helenieae, Heliantheae sensu stricto, Madieae, Millereae, Perityleae, Polymnieae, ken Tageteae.  Gapu ta ti Eupatorieae ket nagtaud manipud iti kaunegan ti Heliantheae (adu a naipalawag), tapno mataripato dagiti monopiletiko a takson, daytoy ket nasken a maaramid ti Eupatorieae a maysa a subtribu iti kaunegan ti Heliantheae wenno pagsinaaen ti Heliantheae kadagiti babbabassit a tribu. Dagiti kasta pannakaidasig ket mabalin a mangipalawag iti maysa a supertribu ti Helianthodae a mairaman dagitoy a basbassit a tribu, ti Eupatorieae, ken ti sumagmamano a sabali a tribu a kas ti Inuleae.

Iti rebisionna idi 1981 iti Heliantheae, biningbingay ni Harold Ernest Robinson ti grupo kadagiti 35 a subtribu:

 Ambrosiinae (mairaman ti ragweed ken Parthenium)
 Baeriinae
 Chaenactidinae
 Clappiinae
 Clibadiinae
 Coreopsidinae (mairaman ti Coreopsis, Cosmos)
 Coulterellinae
 Desmanthodiinae
 Dimeresiinae
 Ecliptinae
 Engelmanniinae (mairaman ti rosinweed)
 Enhydrinae
 Espeletiinae
 Fitchiinae
 Flaveriinae
 Gaillardiinae
 Galinsoginae (mairaman ti Hidalgoa)
 Guardiolinae
 Helianthinae (mairaman dagiti mirasol)
 Heptanthinae
 Hymenopappinae
 Jaumeinae
 Lycapsinae
 Madiinae (mairaman dagiti tarweed, Hawayano a silversword)
 Marshalliinae
 Melampodiinae
 Milleriinae
 Montanoinae
 Neurolaeninae
 Pectidinae
 Peritylinae
 Pinillosinae
 Polymniinae
 Rudbeckiinae (mairaman ti Echinacea, Rudbeckia)
 Varillinae
 Zaluzaniinae
 Zinniinae (mairaman ti Zinnia)

Dagiti nagibasaran 

 Bremer, Kåre. (1994). Asteraceae: Cladistics & Classification. Portland, OR: Timber Press. .
 Robinson, Harold Ernest. (1981). A Revision of the Tribal and Subtribal Limits of the Heliantheae (Asteraceae). Smithsonian Contributions to Botany: 51.
 Strother, John L. (1991). Taxonomy of Complaya, Elaphandra, Iogeton, Jefea, Wamalchitamia, Wedelia, Zexmenia, and Zyzyxia (Compositae – Heliantheae – Ecliptinae). Systematic Botany Monographs: 33. .

Dagiti akinruar a silpo